7041 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 556 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 359/27.1.99 Κοινής Υπουργικής 
Απόφασης που αφορά στη «Συμμετοχή των Σχολι¬ 
κών Επιτροπών στην Οικονομική διαχείριση έργων 


του ΕΠΕΑΕΚπου υλοποιούνται από το Παιδαγωγι¬ 
κό Ινστιτούτο και χρηματοδοτούνται από τον Ειδικό 

Λογαριασμό του Παιδαγωγικού Ινστιτούτου». 1 

Καθορισμός τιμών εισιτηρίου εισόδου στον Αρχ/κό 

Χώρο της Σπιναλόγκας. 2 

Σύσταση Συνδέσμου Αποχέτευσης Δήμων Ακρωτηρί¬ 
ου Ελευθερίου Βενιζέλου, Θερίσου Σούδας. 3 

Τροποποίηση της παρ. 2 του άρθρου 16 και του άρ¬ 
θρου 21 του Κανονισμού λειτουργίας του ΚΑΦ Λι¬ 
μένα Ρεθύμνης. 4 


Σύσταση ιδίου ΝΠ στο Δήμο Νικηφόρου Φωκά Ν. Ρε¬ 
θύμνης με την επωνυμία «ΔΗΜΟΤΙΚΟΣ ΑΘΛΗΤΙ¬ 
ΚΟΣ ΟΡΓΑΝΙΣΜΟΣ ΝΙΚΗΦΟΡΟΥ ΦΩΚΑ» (ΔΑΟΝΦ). 5 
Καθορισμός αποδέκτη και όρων διάθεσης των λυμά¬ 
των της Άνω Μεράς Δήμου Μυκονίων Ν. Κυκλάδων. 6 
Απόριψη αίτησης άδειας μεταλλευτικών ερευνών στο 


Ν. Κοζάνης. 7 

Συγκρότηση Επιτροπής Επισκευής Ιερού Ναού Αγίου 
Γεωργίου Λουκισίων και Αναπλάσεως του πέριξ αυτού 
χώρου. 8 


ΑΠΟΦΑΣΕΙ Σ 

Αριθ. ΚΑ/1220 (1) 

Τροποποίηση της 359/27.1.99 Κοινής Υπουργικής Από¬ 
φασης που αφορά στη «Συμμετοχή των Σχολικών Επι¬ 
τροπών στην Οικονομική διαχείριση έργων του ΕΠΕΑ- 
ΕΚ που υλοποιούνται από το Παιδαγωγικό Ινστιτούτο 
και χρηματοδοτούνται από τον Ειδικό Λογαριασμό του 
Παιδαγωγικού Ινστιτούτου». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 11, παρ. 3, του Νόμου 2640/98 (ΦΕΚ 
206/3.9.98, τ.Α'), «Δευτεροβάθμια Τεχνική Επαγγελματι¬ 


κή Εκπαίδευση, και άλλες διατάξεις», που αναφέρεται στη 
χρηματοδότηση των Σχολικών Επιτροπών για έργα του 
ΕΠΕΑΕΚ. 

2. Τις διατάξεις των άρθρων 1-4 και 24-27 του Νόμου 
1566/85, «Δομή και Λειτουργία της Πρωτοβάθμιας και της 
Δευτεροβάθμιας εκπαίδευσης και άλλες διατάξεις», (ΦΕΚ 
167-Α'). 

3. Τις διατάξεις της παρ. 8 του άρθρου 5 του Νόμου 
1894/1990. 

4. Την Υπουργική Απόφαση Φ.908/Η 1606/17.2.95 (ΦΕΚ 
112, τ.Β'/20.2.95) για τη σύσταση Ειδικής Γραμματείας 
Ενιαίου Διοικητικού Τομέα θεμάτων Ευρωπαϊκής Ένωσης 
και Κ.Π.Σ. 

5. Τις διατάξειςτου άρθρου 29Ατου Ν. 1558/1985 όπως 
αυτό προστέθηκε με το άρθρο 27 του Ν. 2081/1992 και 
τροποποιήθηκε με την παρ. 2α του άρθρου 1 τον Ν. 
2469/1997 (38Α). 

6. Την Η/7415/4.10.94 (ΦΕΚ 755/7.10.94) Υπουργική 
Απόφαση για τη συγκρότηση, διάρθρωση και αρμοδιότη¬ 
τες της Διεύθυνσης ΚΠΣ του ΥΠΕΠΘ. 

7. Την υπ’ αριθμ. Ε(94) 1423/29.7.94 Απόφαση της Επι¬ 
τροπής Ευρωπαϊκών Κοινοτήτων που αφορά την έγκριση 
του ΕΠΕΑΕΚ. 

8. Το αρθ.5, παρ. 3της ΚΑ/680/22.8.96 Υπουργικής Από¬ 
φασης (ΦΕΚ 826/10-9-96, τ. Β'), για την «Σύσταση Ειδικού 
Λογαριασμού στο ΥΠΕΠΘ». 

9. Την υπ’ αριθμ. Η/3273/94 (ΦΕΚ352/13-5-94, τ.Β'): 

α) για τη σύσταση Ειδικού Λογαριασμού στο Παιδαγω¬ 
γικό Ινστιτούτο, και 

β) το αρθ. 7, παρ. 4 του Νόμου 2525/97 (ΦΕΚ 188/ 
23.9.97). 

10. Το με αριθμ. 042060/11.10.96 της Γενικής Διεύθυν¬ 
σης V της Ευρωπαϊκής Επιτροπής, σύμφωνα με το οποίο 
εγκρίθηκε με τη γραπτή διαδικασία το Τεχνικό Δελτίο 
Ενέργειας 1.1.α «Προγράμματα - Βιβλία» του ΕΠΕΑΕΚ, 
όπου αναφέρεται το Παιδαγωγικό Ινστιτούτο ως Φορέας 
Υλοποίησης της Ενέργειας. 

11. Την υπ’ αριθμ. ΚΑ/679/22.8.96 (ΦΕΚ Β', 826/ 
10.9.1996) «Τροποποίηση και αντικατάσταση της απόφα¬ 
σης με αρ. Β1/819 «Σύσταση Ειδικών Λογαριασμών για τη 
χρηματοδότηση Ερευνητικών Έργων και σχετικών Υπη¬ 
ρεσιών ή Δραστηριοτήτων που εκτελούνται στα Ανώτατα 
Εκπαιδευτικά Ιδρύματα ή Τεχνολογικά Εκπαιδευτικά 
Ιδρύματα της χώρας». 

12. Την υπ’ αριθμ. πρωτ. 1107147/1239/0006 Α'/4.10.96 
Κοινή Απόφαση του Πρωθυπουργού και του Υπουργού 
Οικονομικών, «Ανάθεση αρμοδιοτήτων Υπουργού Οικο¬ 
νομικών στους Υφυπουργούς Οικονομικών» (Β' 922). 

13. Την Κοινή Απόφαση των Υπουργών Οικονομικών και 
Εθνικής Παιδείας και Θρησκευμάτων για την «Ανάθεση 
και χρηματοδότηση εκτέλεσης έργων της Ενέργειας 
1.1.α «Προγράμματα - Βιβλία» που χρηματοδοτούνται 
από το Β' ΚΠΣ, με αριθμ. πρωτ. ΚΑ/748/9.3.98 της ΔιΚΠΣ. 

14. Το αρθρ.203, παρ. 3του Π.Δ. 410/95 σε συνδυασμό 
με το αρθρ.11 του Νόμου 2130/93, το οποίο διέπειτη λει¬ 
τουργία των Σχολικών Επιτροπών. 

15. Την υπ’ αριθμ. 64447/21.2.91 (ΦΕΚ 136Β) Κοινή 
Υπουργική Απόφαση των υπουργών Εσωτερικών, Οικο¬ 
νομικών και Εθνικής Παιδείας και Θρησκευμάτων, όπως 
τροποποιήθηκε με την 11649/9.3.93 Υπουργική Απόφα- 
ση. 

16. Το αριθμ. 5219/10.6.97 έγγραφο της Διεύθυνσης 
του Κοινοτικού Πλαισίου Στήριξης, σύμφωνα με το οποίο 
εγκρίθηκε με τη γραπτή διαδικασία το Τεχνικό Δελτίο του 
Έργου των ΣΕΠΠΕ. 

17. Την ΚΑ/5416/1999 Απόφαση Υπουργού ΕΠΘ με θέ¬ 
μα «Επιλογή Φορέα Υλοποίησης για την υλοποίηση του 
πειραματικού προγράμματος «Ολοήμερο Σχολείο», του 
Έργου ΣΕΠΠΕ, της Ενέργειας 1.1 .α ΕΠΕΑΕΚ «Προγράμ¬ 
ματα - Βιβλία» 

18. Την ΚΑ/5485/29.12.1999 Υπουργική Απόφαση με θέ¬ 
μα «Ανάθεση και Χρηματοδότηση του Εθνικού και Καπο- 
διστριακού Πανεπιστημίου Αθηνών για την υλοποίηση 
του πειραματικού προγράμματος “Ολοήμερο Σχολείο” 
που εντάσσεται στο Έργο ΣΕΠΠΕ της Ενέργειας 1.1.α. 
ΕΠΕΑΕΚ «Προγράμματα - Βιβλία», μέσω του Ειδικού Λο¬ 
γαριασμού του Παιδαγωγικού Ινστιτούτου. 

19. Την υπ’ αριθμ. πρωτ. 359/27.1.1999 Κοινή Υπουργι¬ 
κή Απόφαση που αφορά στη «Συμμετοχή των Σχολικών 
Επιτροπών στην οικονομική διαχείριση έργων του ΕΠΕΑ¬ 
ΕΚ που υλοποιούνται από το Παιδαγωγικό Ινστιτούτο και 
χρηματοδοτούνται από τον Ειδικό Λογαριασμό του Παι¬ 
δαγωγικού Ινστιτούτου». 

20. Την υπ’ αριθμ.πρωτ. 3713/29.2.2000 Γνωμοδότηση 
του Γραφείου του Νομικού Συμβούλου ΥΠΕΠΘ για τη δυ¬ 
νατότητα τροποποίησης της υπ’ αριθμ. 359/27/01/1999. 

21. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Την τροποποίηση και συμπλήρωση της υπ’ αριθμ. 
359/27.1.1999 Κοινής Υπουργικής Απόφασης, το περιε¬ 
χόμενο της οποίας διαμορφώνεται ως ακολούθως: 

Άρθρο 1 

Οι Σχολικές Επιτροπές των Σχολικών Μονάδων που με¬ 
τέχουν της εφαρμογής του έργου «Σχολεία Εφαρμογής 
Πειραματικών Προγραμμάτων Εκπαίδευσης» (ΣΕΠΠΕ) 
της Ενέργειας 1.1 .α «Προγράμματα - Βιβλία» του ΕΠΕΑ¬ 
ΕΚ, που υλοποιεί το Παιδαγωγικό Ινστιτούτο, καθώς και 
του υποέργου «Ολοήμερο Σχολείο» που υλοποιείτο Εθνι¬ 
κό και Καποδιστριακό Πανεπιστήμιο Αθηνών (ΕΚΠΑ), 
χρηματοδοτούνται το μεν έργο ΣΕΠΠΕ από τον Ειδικό Λο¬ 
γαριασμό του Παιδαγωγικού Ινστιτούτου, το δε υποέργο 
από τον Ειδικό Λογαριασμό του ΕΚΠΑ, μέσω του Ειδικού 
Λογαριασμού του Παιδαγωγικού Ινστιτούτου. 

Άρθρο 2 


Η χρηματοδότηση των Σχολικών Επιτροπών καλύπτει 
τις ακόλουθες κατηγορίες δαπανών για: 

α) αμοιβές προσωπικού (εκπαιδευτικών και εμπειρο¬ 
γνωμόνων), 

β) μετακινήσεις προσωπικού (οδοιπορικά, διαμονή, 
κ.λ.π.), 

γ) εξοπλισμούς και αναλώσιμα, 

δ) λειτουργικά έξοδα (φως,νερό,τηλέφωνο,συνδρομή 
IηΐθΓΠθΐ, ταχυδρομικά έξοδα, κ.α.), 

ε) κάθε εν γένει επιλέξιμη δαπάνη που προβλέπεται στα 
εγκεκριμένα Τεχνικά Δελτία των έργων, των δράσεων και 
των πειραματικών προγραμμάτων. 

Άρθρο 3 

Α. Ο Διευθυντής της Σχολικής Μονάδας, ύστερα από 
έγγραφη εξουσιοδότηση της Σχολικής Επιτροπής μπορεί 
να αναλαμβάνει τη διαχείριση της χρηματοδότησης του 
προγράμματος καθ’ όσον αφορά τη Σχολική Μονάδα 
στην οποία προΐσταται. 

Β. Στα πλαίσια της διαχείρισης ο Διευθυντής της Σχολι¬ 
κής Μονάδας ως μέλος της Σχολικής Επιτροπής και μετά 
από έγγραφη εξουσιοδότησή της, ανοίγει και κινεί χωρι¬ 
στό Ειδικό Τραπεζικό Λογαριασμό ο οποίος θα αφορά στη 
χρηματοδότηση του εγκεκριμένου προγράμματος ΣΕΠ¬ 
ΠΕ, του προγράμματος «Ολοήμερο Σχολείο», ή άλλου 
προγράμματος ή δράσης που αφορά τη Σχολική του Μο¬ 
νάδα. Το σχετικό πρακτικό καθώς και ο αριθμός του Τρα¬ 
πεζικού Λογαριασμού κοινοποιούνται στον Ειδικό Λογα¬ 
ριασμό του Παιδαγωγικού Ινστιτούτου για τα έργα ΣΕΠ¬ 
ΠΕ και στον Ειδικό Λογαριασμό του ΕΚΠΑ για το 
πρόγραμμα «Ολοήμερο Σχολείο». Ο λογαριασμός αυτός 
κλείνει μετά την ολοκλήρωση του προγράμματος και επι- 
στρέφονται στον αντίστοιχο Ειδικό Λογαριασμό τυχόν μη 
απορροφηθέντα ποσά καθώς και οι αναλογούντες τόκοι. 
Στην περίπτωση που σε μία Σχολική Επιτροπή ανήκουν 
περισσότερες από μία σχολικές μονάδες που συμμετέ¬ 
χουν σε προγράμματατου Παιδαγωγικού Ινστιτούτου,τό¬ 
τε ανοίγεται χωριστός Τραπεζικός Λογαριασμός για κάθε 
Σχολική Μονάδα που συμμετέχει στο πρόγραμμα. 

Άρθρο 4 

Οι Διευθυντές των σχολικών μονάδων συνυπογράφουν 
τη σύμβαση εκτέλεσης έργου ή πειραματικού προγράμ¬ 
ματος μεταξύ του Παιδαγωγικού Ινστιτούτου ή του ΕΚΠΑ 
και του Επιστημονικού Υπευθύνου του έργου του Πειρα¬ 
ματικού Προγράμματος (ΣΕΠΠΕ) ή του Πειραματικού 
Προγράμματος «Ολοήμερο Σχολείο». Οι Διευθυντές δε¬ 
σμεύονται να τηρούν, πλέον των κείμενων διατάξεων, 
τους κανόνες διαχείρισης, ελέγχου και απόδοσης λογα¬ 
ριασμού κατά τη διάρκεια και με την περαίωση των έργων, 
των δράσεων και των Πειραματικών Προγραμμάτων, 
όπως προβλέπονται στις Αποφάσεις σύστασης των Ειδι¬ 
κών Λογαριασμών του Παιδαγωγικού Ινστιτούτου και του 
ΕΚΠΑ, αντίστοιχα. Οι διατάξεις αυτές αποτελούν Παράρ¬ 
τημα της Σύμβασης εκτέλεσης του έργου ΣΕΠΠΕ και της 
Σύμβασης του προγράμματος «Ολοήμερο Σχολείο». 

Άρθρο 5 

Η χρηματοδότηση της Σχολικής Επιτροπής (γιατις αντί¬ 
στοιχες Σχολικές Μονάδες) καθορίζεται στο Τεχνικό Δελ¬ 
τίο του Έργου ΣΕΠΠΕ, του υποέργου «Ολοήμερο Σχο¬ 
λείο» ή του Προγράμματος και πραγματοποιείται σε δύο 
δόσεις, ως ακολούθως: 

α) Το ποσό που αντιστοιχεί στις δαπάνες τις απαραίτη¬ 
τες για την υλοποίηση του προγράμματος (εξοπλισμός, 
δαπάνες μετακίνησης, αναλώσιμα, λειτουργικά, κ.α.), κα¬ 
τατίθεται στον αντίστοιχο Ειδικό Λογαριασμό αμέσως με¬ 
τά την υπογραφή της Σύμβασης και αφού εγκριθεί από 
την αντίστοιχη Επιτροπή Ερευνών του Παιδαγωγικού Ιν¬ 
στιτούτου ή του ΕΚΠΑ. 

β) Το ποσό που αντιστοιχεί στις αμοιβές προσωπικού 
και εμπειρογνωμόνων κατατίθεται αφού υποβληθεί 
από τον Επιστημονικό Υπεύθυνο και εγκριθεί από την 
αντίστοιχη Επιτροπή Ερευνών του Παιδαγωγικού Ινστι¬ 
τούτου ή του ΕΚΠΑ, η σχετική έκθεση και ο οικονομικός 
απολογισμός του έργου, του υποέργου ή του προ¬ 
γράμματος. 

Άρθρο 6 

Α. Οι διαδικασίες της οικονομικής διαχείρισης των προ¬ 
γραμμάτων από το Διευθυντή και τη Σχολική Επιτροπή 
πραγματοποιούνται σύμφωνα με τις διατάξεις του Οδη¬ 
γού Οικονομικής Διαχείρισης του αντίστοιχου Ειδικού Λο¬ 
γαριασμού του Παιδαγωγικού Ινστιτούτου ή του ΕΚΠΑ. 

Β. Τα παραστατικά των δαπανών-πληρωμώντου έργου 
ή του προγράμματος, καθώς και οι σχετικές κρατήσεις 
υπέρ τρίτων εκδίδονται στο όνομα της Σχολικής Επιτρο¬ 
πής και τα πρωτότυπα (τιμολόγια, δελτία αποστολής, 
αποδείξεις παροχής υπηρεσιών) φυλάσσονται στο αρ¬ 
χείο της. Οι κρατήσεις υπέρ τρίτων παρακρατούνται και 
αποδίδονται από τη Σχολική Επιτροπή. 

Γ. Ο Διευθυντής της Σχολικής Μονάδας αποστέλλει 
στις αρχές κάθε μήνα στον αντίστοιχο Ειδικό Λογαριασμό 
του Παιδαγωγικού Ινστιτούτου ή του ΕΚΠΑ, απολογιστικό 
μηνιαίο δελτίο δαπανών - πληρωμών όπως ορίζεται από 
τις διατάξεις της συστάσεως και λειτουργίας του Ειδικού 
Λογαριασμού του Παιδαγωγικού Ινστιτούτου και του ΕΚ¬ 
ΠΑ. Το ανωτέρω δελτίο πρέπει να έχει την έγκριση του 
Υπεύθυνου του Έργου. 

Δ. Από τη Σχολική Επιτροπή συγκροτείται Ειδική Επι¬ 
τροπή αποτελούμενη από τουλάχιστον τρία (3) μέλη στην 
οποία μετέχουν ο Διευθυντής του σχολείου, ο εκπρόσω¬ 
πος του Συλλόγου Γονέων και Κηδεμόνων και εκπρόσω¬ 
πος του Συλλόγου Διδασκόντων, η οποία έχει ως έργο την 
προμήθεια των ειδών εξοπλισμού ή την εκτέλεση έργων 
που προβλέπονται από το Τεχνικό Δελτίο Έργου του Πει¬ 
ραματικού Προγράμματος Εκπαίδευσης. Το πρακτικό 
συγκρότησης της Επιτροπής κοινοποιείται στον αντίστοι¬ 
χο Ειδικό Λογαριασμό του Παιδαγωγικού Ινστιτούτου ή 
του ΕΚΠΑ. 

Η Επιτροπή αυτή εξουσιοδοτείται να διεξάγει πρόχει¬ 
ρους μειοδοτικούς διαγωνισμούς με τρεις τουλάχιστον 
σφραγισμένες προσφορές για προμήθειες ή εκτέλεση 
έργων, κατά τα προβλεπόμενα από τον Οδηγό Οικονομι¬ 
κής Διαχείρισης του αντίστοιχου Ειδικού Λογαριασμού 
του Παιδαγωγικού Ινστιτούτου ή του ΕΚΠΑ. Επικυρωμένη 
φωτοτυπία των πρακτικών αποσφράγισης των προσφο¬ 
ρών αποστέλλεται στον αντίστοιχο Ειδικό Λογαριασμό 
του Παιδαγωγικού Ινστιτούτου ή του ΕΚΠΑ, μετά μηνιαία 
δελτία οικονομικού απολογισμού. 

Άρθρο 7 

Ο έλεγχος της οικονομικής διαχείρισης των Σχολικών 
Επιτροπών γίνεται σύμφωνα με τις ισχύουσες Εθνικές και 
Κοινοτικές διατάξεις καθώς και με τις ειδικές διατάξεις 
για τις Σχολικές Επιτροπές. 


Η παρούσα να δημοσιευθεί στην εφημερίδα της Κυβερ- 
νήσεως. 

Αθήνα, 6 Απριλίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ.ΧΡΙΣΤΟΔΟΥΛΑΚΗΣ Γ. ΑΡΣΕΝΗΣ 

-♦- 

Αριθ. ΥΠΠΟ/ΓΝΟΣ/17928 (2) 

Καθορισμός τιμών εισιτηρίου εισόδου στον Αρχ/κό Χώρο 
της Σπιναλόγκας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 29Ατου Ν. 1558/85 « Κυ¬ 
βέρνηση και Κυβερνητικά Όργανα « (ΦΕΚ Α' 137) όπως 
αυτό προστέθηκε με το άρθρο 27 του Ν. 2081/92 (ΦΕΚΑ' 
154) και τροποποιήθηκε με το άρθρο 1 του Ν. 2469/97 
(ΦΕΚΑ' 38). 

2. Τις διατάξεις του Π.Δ. 941/77» Περί Οργανισμού του 
ΥΠ.ΠΟ« (ΦΕΚΑ'320). 

3. Τις διατάξειςτου άρθρου 9, παρ. 3του Ν. 736/77 « Πε¬ 
ρί Οργανισμού του Ταμείου Αρχ/κών Πόρων και Απαλ/σε- 
ων» (ΦΕΚΑ'316). 

4. Την αριθμ. 2/11/2/99 πρόταση του Δ. Σ. του ΤΑΠΑ. 

5. Το αριθμ. 4329/7.2.2000 έγγραφο του Υπουργείου 
Εθνικής Οικονομίας. 

6. Την αριθμ. 1107 147/1239/006Α/7.10.96 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ Β' 922). 

7. Το γεγονός ότι από την παρούσα Απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Καθορίζουμε την τιμή εισιτηρίου εισόδου στον Αρχαιο¬ 
λογικό Χώρο της Σπιναλόγκας, ως εξής: 

Αρχαιολογικός Χώρος Σπιναλόγκας: 

Κύριο εισιτήριο: δραχμές πεντακόσιες (500). 

Μειωμένο εισιτήριο: δραχμές τριακόσιες (300). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚ. ΧΡΙΣΤΟΔΟ ΥΛΑΚΗΣ ΕΛΙΣΑΒΕΤ ΠΑΠΑΖΩΗ 
-♦- 

Αριθ. 3163 (3) 

Σύσταση Συνδέσμου Αποχέτευσης Δήμων Ακρωτηρίου 
Ελευθερίου Βενιζέλου, Θερίσου Σούδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Άρθρου 206 του Π.Δ 410/95 περί 
Δ.Κ.Κ. 

2. Τον Ν. 2503/97 «Διοίκηση, οργάνωση, στελέχωσητης 
Περιφέρειας και άλλες διατάξεις». 

3. Τον Ν. 2539/97«Συγκρότησητης ΠρωτοβάθμιαςΤοπ. 
Αυτοδιοίκησης και άλλες διατάξεις». 

4. Τις 114/99,200/99,115/99 και 16/2000 αποφάσεις των 

δημοτικών συμβουλίων Ακρωτηρίου, Ελευθερίου Βενιζέ- 
λου ,θερίσου και Σούδας αντίστοιχα, αποφασίζουμε: 

1. Συστήνουμε Σύνδεσμο με την επωνυμία «Σύνδεσμος 
Αποχέτευσης Δήμων Ακρωτηρίου, Ελευθερίου Βενιζέ- 
λου, Θερίσου και Σούδας. 

Μέλη του Συνδέσμου αυτού είναι οι Δήμοι Ακρωτηρίου 
Ελευθερίου Βενιζέλου, Θερίσου και Σούδας του Νομού 
Χανιών. 

2. Σκοπός του Συνδέσμου είναι η μελέτη κατασκευή του 
ενιαίου έργου Αποχέτευσης, Αντιπλημμυρικών ,όμβριων 
και δικτύων Ύδρευσης όλων των Δήμων μελών του με 
χρηματοδότηση από το Γ Κοινοτικό Πλαίσιο Στήριξης. Η 
προώθηση των σκοπώντου Συνδέσμου θα υλοποιείται με 
αποφάσεις του Δ.Σ. του υπό σύσταση Συνδέσμου. 

3. Έσοδα του Συνδέσμου είναι: 

Α)Η ετήσια εισφορά κάθε Δήμου - μέλους που είναι ίση 
με το 1 % των τακτικών εσόδων των Δήμων του προηγού¬ 
μενου έτους. 

Β) Πρόσοδοι από την περιουσία του Συνδέσμου. 

Γ) Πρόσοδοι από φόρους,τέλη και δικαιώματα που επι¬ 
βάλλονται υπέρ του Συνδέσμου. 

Δ) Δωρεές .επιχορηγήσεις και εισφορές από το Δημό¬ 
σιο ή άλλους φορείς του Δημόσιου τομέα ή άλλα Νομικά 
ή Φυσικά Πρόσωπα. 

Ε) Επιχορηγήσει ς από το Ταμείο Συνοχής ή το Ελληνι¬ 
κό Δημόσιο για την εκτέλεση έργων, την κάλυψη δαπανών 
τους και την πληρωμή αποδοχών του προσωπικού του. 

4. Έδρα του Συνδέσμου ορίζεται ο Δήμος Ελευθερίου 
Βενιζέλου. 

5. Η χρονική διάρκεια του Συνδέσμου είναι Δέκα (10) 
χρόνια. 

6. Από τις δ/ζεις της απόφασης αυτής προκαλείται δα¬ 
πάνη εις βάρος των προϋπολογισμών των Δήμων που 
συμμετέχουντο ύψος της οποίας δεν μπορεί να υπολογι¬ 
στεί. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Χανιά, 27 Μαρτίου 2000 

Ο Γ ενικός Γ ραμματέας Περιφέρειας 
ΒΑΣΙΛΗΣ ΒΑΛΑΣΟΠΟΥΛΟΣ 

-♦- 

Αριθ. 1861 (4) 

Τροποποίηση της παρ. 2 του άρθρου 16 και του άρθρου 
21 του Κανονισμού λειτουργίας του ΚΑΦ Λιμένα Ρεθύ- 
μνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου II του Κωδ. Νόμου 
5167/1931 «περί ρυθμίσεως των εις τους Λιμένας 
Φορτ/κών Εργασιών ως ετροποποιήθη και συνεπληρώθη 
μεταγενεστέρως υπό των διατάξεων του Ν.Δ. 1249/49 
«περί συμπληρώσεως καιτροποποιήσεως διαφόρωνπερί 
φορτ/σεων Νόμων». 

2. Τις διατάξεις της παρ. 6 του άρθρου 2 του Β.Δ. 
711/70 «περί του τρόπου καθορισμού των διατηρουμέ- 
νων υπέρ του Υπουργού και Περιφερειακών Αρχών δια- 
νομαρχιακού επιπέδου του Υπουργείου Εργασίας αρ¬ 
μοδιοτήτων. 

3. Τις διατάξεις του Π.Δ. 369/16-6-89 «Περί Οργανισμού 
του Υπουργείου Εργασίας». 


4. Το Ν.2503/97 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

5. Το άρθρο 16 παρ. 2 και άρθρο 21 του Κανονισμού του 
ΚΑΦ Λιμένα Ρεθύμνου (απόφαση Υπ. Εργασίας αριθ. 
165558/7-3-60 (ΦΕΚ213/Β/19-6-60), όπως τροποποιήθη¬ 
κε με τις αποφάσεις του Επιθ/του Εργασίας Κρήτης 
535/6-9-76 (ΦΕΚ 1157/Β/20-9-76) και 104220/10-4-79 
(ΦΕΚ 449/Β/10-5-79) και τις αποφάσεις της Νομ. Ρεθύ- 
μνης Τμήμα Επιθ/σης Εργασίας 123105/82/20-1-83, 
311/1-4-85, 693/2-6-86, 463/7-5-87, 613/3-6-88, 1120/22- 
8-89, 1149/26-9-90, 917/26-8-92. 971/22-10-93. 933/27- 
10-94, 507/13-6-95 και 339/5-6-96 και 586/21-7-97. 

6. Το αριθ. 4/Α/6-3-2000 αντίγραφο πρακτικού συνε- 
δριάσεως της Δ. Ε. ΕΡΦ Λιμένα Ρεθύμνης που μας υπο¬ 
βλήθηκε με το αριθμ. 63/7.3.2000 έγγραφο του Προέ¬ 
δρου της Επιτροπής «περί τροποποιήσεως των άρθρων 
16 παρ. 2 και 21 του ισχύοντος Κανονισμού του ΚΑΦ Λιμέ¬ 
να Ρεθύμνης» 

7. Το αριθ. 11243/5-5-98 έγγραφο του Υπ. Εργασίας και 
Κοιν Ασφαλίσεων «περί αναπροσαρμογής της εφ’ άπαξ 
αποζημίωσης και των εξόδων κηδείας των φορτ/των του 
ΚΑΦ Λιμένα Ρεθύμνου». 

8. Την οικονομική δυνατότητα του ΚΑΦ Λιμένα Ρεθύ¬ 
μνου. 

9. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού ούτε του προϋπολογισμού του Νομι¬ 
κού Προσώπου, αποφασίζουμε: 

Τροποποιούμε την παρ. 2 του άρθρου 16 και του άρ¬ 
θρου 21 του ισχύοντος κανονισμού του ΚΑΦ Λιμένα Ρε¬ 
θύμνου ως κατωτέρω: 

Άρθρο 16 

Ποσόν εφ’ άπαξ αποζημίωσης 

2. Το ποσόν της εφ’ άπαξ αποζημίωσης, το οποίο θα κα¬ 
ταβάλλεται στους δικαιούχους, ορίζεται με ομαλές συν¬ 
θήκες του ΚΑΦ ανάλογα με τα έτη συμμετοχής στο ΚΑΦ 
ως ακολούθως: 

Για τους έχοντες ΙΟετή συμμετοχή στο ΚΑΦ δραχμές 
589.409. Το ποσό αυτό θεωρούμενο βασικό προσαυξάνε¬ 
ται κατά 72.809 δραχμές για κάθε έτος συμμετοχής στο 
ΚΑΦ πέραν της 1 θετούς συμμετοχής και μέχρι συμπλη¬ 
ρώσεως 20ετούς συμμετοχής. 

Για κάθε έτος πέραν της 20ετούς συμμετοχής προσαυ¬ 
ξάνεται κατά 86.677 δρχ. του συνολικού ποσού της εφ’ 
άπαξ αποζημίωσης μη δυναμένου να υπερβείτο ποσό των 
2.617.669 δραχμών. 

Κλάσμα του έτους πάνω από έξη μήνες θεωρείται πλή¬ 
ρες έτος και υπολογίζεται για την προσαύξηση όχι όμως 
και για την εδραίωση του δικαιώματος. 

Άρθρο 21 

Σε περίπτωση θανάτου φορτ/τη εφοδιασμένου με βι¬ 
βλιάριο επαγγελματικής ταυτότητας της ΕΡΦΛ ανεξάρ¬ 
τητα αν οι δικαιούχοι του δικαιούνται της εξαιτίας θανά¬ 
του εφ’ άπαξ αποζημίωσης καταβάλλεται βοήθημα για 
έξοδα κηδείας μέχρι του ποσού των 483.153 δραχμών 
που καταβάλλεται στην οικογένεια του θανόντος ή στους 
επιμελουμένους την κηδεία του. 

Η ισχύς της παρούσας απόφασης αρχίζει από της δη¬ 
μοσίευσης στην Εφημερίδα της Κυβερνήσεως. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η παρούσα να δημοσιευθεί στην Εφημερίδα της Κυ- 
βερνήσεως. 

Ρέθυμνο, 28 Μαρτίου 2000 

Ο Γενικός Γραμματέας Περιφέρειας 
ΒΑΣΙΛΗΣ ΒΑΛΑΣΟΠΟΥΛΟΣ 

-♦- 

Αριθμ. 1288 (5) 

Σύσταση ιδίου ΝΠ στο Δήμο Νικηφόρου Φωκά Ν. Ρεθύ- 
μνης με την επωνυμία «ΔΗΜΟΤΙΚΟΣ ΑΘΛΗΤΙΚΟΣ ΟΡΓΑ¬ 
ΝΙΣΜΟΣ ΝΙΚΗΦΟΡΟΥ ΦΩΚΑ» (ΔΑΟΝΦ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(ΔΚΚ). 

2. Τις διατάξεις του Ν. 2503/97 και την 5972/98 απόφα¬ 
ση του Γ. Γ. Περιφέρειας Κρήτης. 

3. Την αριθ. 3/2000 απόφαση του Δημοτικού Συμβουλί¬ 
ου Νικηφόρου Φωκά, που έχει ληφθεί νομότυπα με την 
οποία αποφασίζεται η σύσταση στο Δήμο Νικηφόρου Φω¬ 
κά ίδιο Νομικό Πρόσωπο Δ.Δ. με την επωνυμία «ΔΗΜΟΤΙ¬ 
ΚΟΣ ΑΘΛΗΤΙΚΟΣ ΟΡΓΑΝΙΣΜΟΣ ΝΙΚΗΦΟΡΟΥ ΦΩΚΑ», 
αποφασίζουμε: 

Α. Συστήνουμε στον Δήμο Νικηφόρου Φωκά ίδιο Νομι¬ 
κό Πρόσωπο με την επωνυμία «Δημοτικός Αθλητικός Ορ¬ 
γανισμός Νικηφόρου Φωκά» (ΔΑΟΝΦ). 

Β. Σκοπός του Νομικού αυτού προσώπου είναι: 

1. Η καλλιέργεια των ευγενικών ιδεωδών και η συμβολή 
του στην καταπολέμηση της βίας στους αθλητικούς χώ¬ 
ρους. 

2. Η ανάπτυξη Μαζικού Λαϊκού Αθλητισμού στην πόλη 
μας με την δημιουργία ευκαιριών άθλησης για όλους τους 
Δημότες. 

3. Η συμβολή στην οργανωμένη και επιστημονική ανα¬ 
βάθμιση της γνώσης για τον αθλητισμό, τα διάφορα αγω¬ 
νίσματα με την διοργάνωση σεμιναρίων - διαλέξεων - 
αθλητικών ακαδημιών κ.λ.π. 

4. Η δημιουργία και λειτουργία αθλητικών κέντρων, γυ¬ 
μναστηρίων, γηπέδων κ.λ.π. καθώς και την συντήρηση και 
φροντίδα των αθλητικών εγκαταστάσεων ως και η ανέ¬ 
γερση νέων σε χώρους που η χρήση τους παραχωρείται 
σε αυτόν σύμφωνα με τις κείμενες διατάξεις. 

5. Η συνεργασία και βοήθεια με όλους τους αθλητικούς 
φορείς (σωματεία - ενώσεις κ.λ.π.). 

6. Η δημιουργία μαθητικού αθλητισμού, φοιτητικού 
αθλητισμού και γενικά κάθε μορφή άθλησης για την δια¬ 
τήρηση και προβολή της αθλητικής παράδοσης της πε¬ 
ριοχής μας και του Δήμου μας. 

7. Η δημιουργία δυνατοτήτων ανάπτυξης αθλητικού 
τουρισμού με κρατικές υπηρεσίες ΕΟΚ. ΟΤΑ, κ.λ.π. 

Γ. Περιουσία αυτού είναι: 

1. Το γήπεδο ποδοσφαίρου του Δ.Δ. Γερανίου. 

2. Το γήπεδο ποδοσφαίρου του Δ.Δ. Κολονυκτίου. 

3. Το γήπεδο ποδοσφαίρου του Δ.Δ. Ρουστίκων. 

4. Το γήπεδο μπάσκετ του Δ.Δ. Φρ. Μετοχίων. 

5. Το γήπεδο μπάσκετ του Δ.Δ. Γωνιάς. 

6. Το γήπεδο μπάσκετ του Δ.Δ. Πρινέ. 

7. Το γήπεδο μπάσκετ του Δ.Δ. Κάτω Βαλσαμόνερου. 

8. Κάθε άλλος χώρος που θα παραχωρείται στο Νομικό 
Πρόσωπο. Τα ανωτέρω παραχωρούνται μόνο κατά χρή¬ 
ση. 


Δ. Πόροι αυτού είναι: 

1. Η ετήσια επιχορήγηση του Δήμου ύψους 1.000.000 
δρχ. ετησίως. 

2. Επιχορήγηση από κάθε άλλη παροχή του Κράτους. 

3. Κάθε είδος συνδρομές, εισφορές, δωρεές, κληρονο¬ 
μιές, και κληροδοσίες. 

4. Κάθε άλλη νόμιμη πρόσοδο. 

Ε. Το νομικό πρόσωπο διοικείται από Διοικητικό Συμ¬ 
βούλιο με 6 μέλη που αποτελείται από τους: 

1. Τον Δήμαρχο ή άλλο μέλος αιρετό που ορίζεται από 
αυτόν ως Πρόεδρο. 

2. Τρεις (3) Δημοτικούς Συμβούλους που ορίζονται με 
απόφαση του Δημοτικού Συμβουλίου, ο ένας από την μει¬ 
οψηφία. 

3. Δύο εκπροσώπους από τον αθλητικό χώρο. 

Η θητεία των μελών του Διοικητικού Συμβουλίου ακο¬ 
λουθεί την Δημοτική Περίοδο. 

ΣΤ. Το Νομικό Π ρόσωπο εκπροσωπείται ενώπιον των Δι¬ 
καστηρίων και κάθε αρχής από τον Πρόεδρο του Διοικη¬ 
τικού Συμβουλίου και στην περίπτωση που απουσιάζει αυ¬ 
τός από τον Αντιπρόεδρο. 

Ζ. Από τις διατάξεις αυτής της απόφασης, προκαλείται 
δαπάνη σε βάρος του προϋπολογισμού του Δήμου του 
τρέχοντος έτους ύψους 1.000.0000 δρχ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ρέθυμνο, 28 Μαρτίου 2000 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 

Μ. ΛΥΓΙΔΑΚΗ - ΙΩΑΝ Ν ΙΔΟΥ 

-♦- 

Αριθμ. ΟΙΚ. 1975 (6) 

Καθορισμός αποδέκτη και όρων διάθεσης των λυμάτων 
της Άνω Μεράς Δήμου Μυκονίων Ν. Κυκλάδων. 

Ο ΝΟΜΑΡΧΗΣ ΚΥΚΛΑΔΩΝ 

Έχοντας υπόψη: 

α )Τον Α.Ν.2520/40 «Περί Υγειονομικών Διατάξεων 

β)Τον Ν. 3200/55 «Περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστε¬ 
ρα». 

γ)Το Π.Δ.224/89 «Περί οργάνωσης Περιφερειακών υπη¬ 
ρεσιών ΥΥΠ όπως τροποποιήθηκε και συμπληρώθηκε με¬ 
ταγενέστερα. 

δ)Την Εΐβ/ 221/65 Υγ/κή Δ. «Περί διαθέσεως λυμάτων 
και βιομηχανικών αποβλήτων όπως τροποποιήθηκε μετα¬ 
γενέστερα». 

ε) Το Ν. 1650/86 (ΦΕΚ160Α/16.10.86) «Γιατη προστασία 
του περ/ντος». στ) Η Υ.Α. αριθ. Οικ. 5673/400 «Μέτρα και 
όροι για την επεξεργασία αστικών λυμάτων.» ζ) Την αρ. 
60/95 Απόφαση (ΦΕΚ 432/τεύχος β’ /17-5-95) «Οργανι¬ 
σμός Νομαρχιακής Αυτοδιοίκησης Κυκλάδων». 

η) Τον Ν. 2307/95 ΦΕΚ 113 τεύχος Α'/15-6-95 «Προσαρ¬ 
μογή Νομοθεσίας αρμοδιότητας Υπουργείου Εσωτερι¬ 
κών στις διατάξεις για την Νομαρχιακή Αυτοδιοίκηση και 
άλλες διατάξεις». 

Ο) Η Κ.Υ.Α. 46399/1352/1986 «Απαιτούμενη ποιότητα 
των επιφανειακών νερών που προορίζονται για «πόσιμα», 
«κολύμβηση «.«διαβίωση ψαριών σε γλυκά νερά» και 
«καλλιέργεια και αλιεία οστρακοειδών», ι) Το με αρ. πρωτ. 
2354/19-08-1999 έγγραφο Δ.Ε.Υ.Α Μυκόνου. / κ) Την με 

αρ. πρωί. 7581/31-01-2000 Απόφαση Νομάρχη περί συ¬ 
γκρότησης Γνωμοδοτικής Επιτροπής. 

λ) Το από 2-2-2000 πρακτικό της παραπάνω γνωμοδοτι¬ 
κής επιτροπής, αποφασίζουμε: 

Καθορίζουμε ως χώρο τελικής διάθεσης των επεξεργα¬ 
σμένων λυμάτων, την θαλάσσια περιοχή ανατολικά του 
Όρμου Φωκού στην Άνω Μέρα Μυκόνου, μετά από επε¬ 
ξεργασία σε Βιολογικό Καθαρισμό (διατης ενεργού ιλύος 
με παρατεταμένο αερισμό), με ταυτόγχρονη σταθερο¬ 
ποίηση της λάσπης και υψηλό βαθμό νιτρικοποίησης και 
απονιτρικοποίησης για την αφαίρεση του αζώτου. 

Τα λύματα θα καταλήγουν στην παραπάνω περιοχή μέ¬ 
σω υποβρυχίου αγωγού μήκους 600 μ. από την ακτή κ’σε 
βάθος 15 μ. από την επιφάνεια της θάλασσας, ο οποίος θα 
διαθέτει στην έξοδο κατάλληλο σύστημα διάχυσης. 

Επίσης, θα πρέπει να πληρούνται οι παρακάτω προϋπο¬ 
θέσεις: 

α) Η θέση του σημείου εκβολής και ο τρόπος τοποθέτη¬ 
σης του αγωγού θα είναι τέτοιος ώστε να εξασφαλίζεται 
η γρήγορη και καλή ανάμιξη των λυμάτων με τα νερά του 
αποδεκτού και να μην δημιουργούνται σηπτικές και αντι¬ 
αισθητικές καταστάσεις. Ανεξάρτητα από το βαθμό κα¬ 
θαρισμού και απολυμάνσεως των λυμάτων το σημείο 
εκβολής θα απέχει 300 μέτρα από τα όρια περιοχών που 
χρησιμοποιούνται για ψάρεμα εδωδίμων οστρακόδερ¬ 
μων και 200μ. από τα όρια περιοχών που χρησιμοποιού¬ 
νται για κολύμβηση. 

β) Οι αποστάσεις αυτές ασφαλείας θα αυξηθούν αν κρι- 
θεί απαραίτητο από τις τοπικές συνθήκες (θαλάσσια ρεύ¬ 
ματα κ.λ.π.) εις τρόπο ώστε τα νερά του αποδέκτη να δια¬ 
τηρούν και μετά τη διάθεση των λυμάτων σε αυτά τα πα¬ 
ρακάτω χαρακτηριστικά: 

1. Να είναι χωρίς λύματα που δεν θα έχουν υποστεί απο¬ 
τελεσματική επεξεργασία και απολύμανση. 

2. Δεν θα περιέχουν τοξικά ή επιβλαβή , γενικά ελαιώδη 
χρωματισμένα απόβλητα, που μπορούν μεμονωμένα ή σε 
συνδυασμό να κάνουν τα νερά αυτά ακατάλληλα για τις 
προβλεπόμενες χρήσεις. 

3. Το διαλελυμένο οξυγόνο θα είναι τουλάχιστον δπις/Ιΐ. 

4. Χωρίς καθαρά ορατών, επιπλεόντων ή καθιζανόντων 
στερεών ή εναπόθεσης λάσπης προερχομένων από λύ¬ 
ματα ή βιομηχανικά απόβλητα. 

Τα λύματα μετά την βιολογική επεξεργασία θα απολυ 
μαίνονται και θα έχουν τα παρακάτω χαρακτηριστικά: 

1. Το Β.Ο.ϋ.δδενθα υπερβαίνει τα 25ιτΐ9/ΙΙ. 

2. Το Ω.ΟΌ δεν θα υπερβαίνει τα 125πις)/1ί. 

3. Μέση τιμή του πιθανού αριθμού κολοβακτηριοειδών 
(ΠΑΚ) σε κάθε αντιπροσωπευτική σειρά δειγμάτων μικρό¬ 
τερη των 500 ανά 100 γπΙ (ΠΑΚ< 500/1 ΟΟππΙ). 

4. Η τιμή του ΡΗ θα κυμαίνεται από 6-9. 

5. Η θερμοκρασία να μην υπερβαίνει τους 35ο Ο. 

6. Το χρώμα να μην είναι ορατό σε αραίωση 1:20 και σε 
στοιβάδα πάχους ΙΟοπι. 

7. Αιωρούμενα ολικά στερεά μέχρι 35πι<3/1ί. 

8. Διαλελυμένα ολικά στερεά μέχρι 1500πις|/1ΐ. 

9. Απορρυπαντικά (βιοδιασπάσιμα κατά 80%) μέχρι 
δπι^/ΙΙ. 

10. Λίπη και έλαια (ζωικά - φυτικά) επιτρεπτό όριο 
20πις|/ΙΙ. 

11. Φώσφορος μέχρι 10 πιρ/Ιΐ. 

12. Ολική Αμμωνία (ΝΗ4) < 10 πιρ/ΙΙ. 

13. Νιτρικά < 15 πις/Ιΐ. 

Οι εγκαταστάσεις θα βρίσκονται σε τέτοια θέση ώστε να 


αποφεύγεται η δημιουργία κινδύνου ή εντόνου οχλήσεως 
και θα παίρνονται όλα τα αναγκαία μέτρα για την συντή¬ 
ρηση και καλή λειτουργία τους. 

Η οικεία Δ/νση Υγείας για λόγους προστασίας της Δη¬ 
μόσιας Υγείας και του Περιβάλλοντος γενικώτερα, μπο¬ 
ρεί να επιβάλλει κατά περίπτωση τη λήψη κάθε συμπλη¬ 
ρωματικού μέτρου σύμφωνα με την Ε1 β/221/65 Υ.Δ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ερμούπολη, 21 Μαρτίου 2000 

Ο Νομάρχης 
ΠΑΝΑΓΙΩΤΗΣ ΡΗΓΑΣ 

-♦- 

Αριθμ. 3100/99 (7) 

Απόριψη αίτησης άδειας μεταλλευτικών ερευνών στο 
Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 

Έχοντας υπόψη: 

1. Την υπ’ αρίθμ. 19366/12-10-93 αίτηση του Κων/νου 
Λαμπρόπουλου για έκδοση άδειας μεταλλευτικών ερευ¬ 
νών. 

2. Το Ν. Δ. 210/5-10-73.» Περί μεταλλευτικού κώδικα». 

3. Την υπ’αρίθμ .3100/21-12-99 αίτηση της ΛΑΡΚΟ με- 
εσ.πρωτ.7130/17-12-99, αποφασίζουμε και απορρίπτου¬ 
με την α σχετ. αίτηση του Κων/νου Λαμπρόπουλου για έκ¬ 
δοση άδειας μεταλλευτικών ερευνών στην περιφέρεια 
της Κοινότητας Κομνηνώντου Ν. Κ οζάνης διότι σύμφω¬ 
να με το άρθρο 21 παρ. 1 β του Μεταλλευτικού κώδικα 
από την εξέταση της αίτησης προκύπτει λανθασμένη συ¬ 
ντεταγμένη του ψ του σημείου Α με Αποτέλεσμα να μην 
περιγράφεται ακριβώς ο αιτούμενος χώρος. Ως εκ τού¬ 
του η α σχετ. (αίτηση θεωρείται αυτοδίκαια άκυρη άρθρο 
24 Μ. Κ.). Η παρούσα απόφαση εκδίδεται σύμφωνα με το 
άρθρο 27 του ΝΔ 210/73 . 

Η επιθεώρηση Μεταλλείων Βόρειας Ελλάδας καθώς και 
η Διεύθυνση Τεχνικών Υπηρεσιών Ν.Α. Κοζάνης προς τις 
οποίες κοινοποιείται η παρούσα απόφαση παρακαλού- 
νται να διαγράψουν από τις σχετικές τοπογραφικές πινα¬ 
κίδες τον χώρο που ενδεχόμενα θεώρησαν ότι δέσμευε η 
εν λόγω αίτηση με ΑΒΜ 1526 και να τον καταστήσει ελεύ¬ 
θερο. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κοζάνη, 17 Φεβρουάριου 2000 

Ο Νομάρχης 
ΠΑΣΧΟΣΙ. ΜΗΤΛΙΑΓΚΑΣ 

-♦- 

Αριθμ. Απόφ. 607 (8) 

Συγκρότηση Επιτροπής Επισκευής Ιερού Ναού Αγίου 
Γεωργίου Λουκισίων & Αναπλάσεως του πέριξ αυτού χώ¬ 
ρου. 

Ο ΜΗΤΡΟΠΟΛΙΤΗΣ ΘΗΒΩΝ ΚΑΙ ΛΕΒΑΔΕΙΑΣ 

ΙΕΡΩΝΥΜΟΣ 

Έχοντες υπ' οψιν 

α) τον Ν. 590/1977»Περί Καταστατικού Χάρτου της Εκ¬ 
κλησίας της Ελλάδος» 

β) την προς το Χριστεπώνυμον πλήρωμα υποχρέωσιν 
ημών 

γ) το ενδιαφέρον του Δήμου Ανθηδώνος, φορέων της 
κωμοπόλεως Λουκισίων, αποφασίζομεν: 

Την συγκρότησιν «Επιτροπής Επισκευής Ιερού Ναού 
Αγίου Γεωργίου Λουκισίων καί Αναπλάσεωςτου πέριξ αύ- 
τού χώρου» υπό την Προεδρίαν ήμων, άποτελουμένην εκ 
των έξης: 

α) Γαλέτα Νικολάου του Ίω 
β) Δέδε Αθανασίου του Άντ. 
γ) Θεοδώρου Σπυρίδωνος του Ανέστη 
δ) ΚαλτσάΔημητρίουτου Βασ. 
ε) Καλτσά Νικολάου του Θεοδ. 
στ) Κόρδη Ιωάννου του Δήμου 
ζ) Λιάκου Ιωάννου του Δημ. 
η) Νικολάου Ιωάννου του Άντ. 
θ) Χατζή Στάίκου του Δημ. 

Έργοντης Επιτροπής θα είναι α) ή έξεύρεσις οικονομι¬ 
κών πόρων,β) ή λήψις αποφάσεων καί ή παρακολούθησις 
του μνημονευθέντος έργου, γ) ή διαχείρισις των Οικονο¬ 
μικών καί ή αντιμετώπισις όλων των σχετικών θεμάτων, δ) 
ή υποβολή του Απολογισμού είς τό Μητροπολιτικόν Συμ- 
βούλιον πρός έγκρισιν. 

Λεβαδειά, 20 Μαρτίου 2000 
Ο Μητροπολίτης 

ΐ Ο Θηβών και Λεβαδείας ΙΕΡΩΝΥΜΟΣ 


ΚΑΝΟΝΙΣΜΟΣ ΛΕΙΤΟΥΡΓΙΑΣ ΕΠΙΤΡΟΠΗΣ 
ΕΠΙΣΚΕΥΗΣ ΙΕΡΟΥ ΝΑΟΥ ΑΓΙΟΥ ΓΕΩΡΓΙΟΥ 
ΛΟΥΚΙΣΙΩΝ & ΑΝΑΠΛΑΣΕΩΣ ΤΟΥ ΠΕΡΙΞ ΑΥΤΟΥ ΧΩΡΟΥ 

ΑΡΘΡΟΝ 1 

Συνίσταται είς την Ίεράν Μητρόπολιν Θηβών καί Λεβα¬ 
δείας Επιτροπή προς Επισκευήν Ιερού Ναού Αγίου Γεωρ- 
γίου Λουκισίων και Αναπλάσεως του πέριξ αύτού χώρου. 

ΑΡΘΡΟΝ 2 

Σκοπός της Επιτροπής είναι ή συγκέντρωσις χρημάτων, 
ή άνάθεσις καί ή παρακολούθησις των Εργασιών της Επι¬ 
σκευής Ιερού Ναού Αγίου Γεωργίου Λουκισίων καί Ανα¬ 
πλάσεωςτου πέριξ αυτού χώρου» 

ΑΡΘΡΟΝ 3 

α. Η Επιτροπή είναι δεκαμελής καί τελεί υπό την προε¬ 
δρίαν του Μητροπολίτου. 

β. Οι θέσεις των μελώντης Επιτροπής είναι τιμητικές καί 


άμισθες καί η διάρκεια της θητείας τριετής, δυναμένη να 
άνανεωθεί. 

γ. Η Επιτροπή συνεδριάζει με πρόσκληση του Σεβ. Μη¬ 
τροπολίτου καί ευρίσκεται εν απαρτία παρόντων εξ του¬ 
λάχιστον μελών. 

δ. Οι αποφάσεις λαμβάνονται κατά πλειοψηφίαν και είς 
περίπτωσιν ισοψηφίας νικά ή ψήφος του Προέδρου. 

ΑΡΘΡΟΝ4 

Οι πόροι της Επιτροπής προέρχονται: 

α. Από προαιρετικές προσφορές καί δωρεές του λαού. 

β. Από τα έσοδα της Ιεράς Μητροπόλεως, των Ιερών 
Ναών, των Ιερών Μονών καί άλλων Ιδρυμάτων». 

γ. Από Κρατικές επιχορηγήσεις,προσφορές Δήμων, 
Κοινοτήτων, φυσικών ή νομικών προσώπων καί από κάθε 
άλλη νόμιμη πηγή. 

ΑΡΘΡΟΝ 5 

Η Επιτροπή είναι υπόλογος είς το Μητροπολιτικόν Συμ- 
βούλιον της Ιεράς Μητροπόλεως Θηβών καί Λεβαδείας, 
εις το οποίον καταθέτει τον απολογισμόν καί τα απολογι¬ 
στικά στοιχεία στο τέλος κάθε οικονομικού έτους. 

ΑΡΘΡΟΝ 6 

Η Επιτροπή τηρεί Βιβλίον Πράξεων, Βιβλίον Πρωτοκόλ¬ 
λου, Βιβλίον Ταμείου, Γραμμάτια είσπράξεως καί Εντάλ¬ 
ματα πληρωμών,απαντά αριθμημένα καί θεωρημένα υπό 
του Σεβ. Μητροπολίτου. 

ΑΡΘΡΟΝ 7 

Ή Επιτροπή έχει σφραγίδα κυκλικήν φέρουσα πέριξ 
Σταυρού τα έξης: ΙΕΡΑ ΜΗΤΡΟΠΟΛΙΣ ΘΗΒΩΝ ΚΑΙ ΛΕΒΑ- 
ΔΕΙΑΣ-ΕΠΙΤΡΟΠΗ ΙΕΡΟΥ ΝΑΟΥ ΑΓΙΟΥ ΓΕΩΡΓΙΟΥ ΛΟΥ- 
ΚΙΣΙΩΝ. 

ΑΡΘΡΟΝ 8 

Παν θέμα το οποίον ανακύπτει κατά την έφαρμογήντου 
παρόντος Κανονισμού καί δεν προβλέπεται είς τα άρθρα 
αυτού ρυθμίζεται με απόφαση της Επιτροπής. 

ΑΡΘΡΟΝ 9 

Από τίς διατάξεις του παρόντος Κανονισμού δεν επιβα¬ 
ρύνεται ο Κρατικός Προϋπολογισμός και πάσα λειτουργι¬ 
κή δαπάνη προκαλείται εις βάρος του Προϋπολογισμού 
του Νομικού Προσώπου της Ιεράς Μητροπόλεως, το 
ύψος της οποίας δεν δύναται να προσδιορισθή. 




7048 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νιν/νι.βΧ^τ 

β-ΙΤΙΗΐΙ: \Λ/θβΠ133ΐθΓ @ θ1.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































